ངས་དེ་རིང་བལ་བོའི་ལྷོ་ཕྱོགས་ཝ་ལུང་དུ་སྐྱོད་པའི་སྐོར་ཞུ་རྒྱུ་ཡིན།ཝ་ལུང་ཞེས་པ་ནི་ས་གནས་དེའི་སྤྱི་མིང་ལྟ་བུ་དང་།རྫོང་སྲིད་གཞུང་ཡོད་ས་དེར་ཏབ་ལེ་ལྗོངས་དབྱིན་ཡིག་ནང་ཞེས་འཁོད་འདུག་པར་དཔྱད་ན།སྔ་མའི་བོད་མིང་སྟབས་ལེགས་ལྗོངསརྟ་ལེགས་ལྗོངསགང་རུང་མིན་ནམ་སྙམ།གཤམ་ནས་ས་མིང་དང་ཐ་སྙད་རིགས་སྒྲ་སྒྱུར་བྱ་རྒྱུ་ཡིན།ཟེར།ས་གནས་དེ་ཁུལ་དུ་ཝ་ལུང་དང་ཡང་དམགདགུན་ས།ཐུགས་དམ་སོགས་ལྔའི་ནང་བོད་པ་ཁ་ཐོར་༢༥༠ཙམ་ཡོད་པ་ལས།བོད་པའི་གཞིས་ཆགས་ཨ་མ་ཡོད་ས་དེར་ཕོ་ལེ་བསམ་འཕེལ་གླིང་ཟེར།ཕྱི་ལོ་༢༠༡༨ཟླ་༤ཚེས་༡༩ཉིན་གྱི་ཞོགས་པ་བལ་ཡུལ་རྒྱལ་ས་ཀ་ཐ་མན་ཌི་ནས་ཐོན་པ་ཡིན།ང་ལ་ལམ་ཁྲིད་སོགས་ཀྱི་རོགས་རམ་གནང་མཁན་བལ་ཡུལ་ཤ་ཝ་ར་གསུམ་ས་གནས་མགོ་འཛིན་བྱམས་པ་དོན་གྲུབ་ལགས་དང་།ཕོ་ལེ་བསམ་འཕེལ་གླིང་རང་བདེན་ཚོགས་ཆུང་གི་ཚོགས་མི་ཆོས་རྒྱན་ལགས་དང་།བསྟན་འཛིན་དཔལ་ལྡན་ལགས་བཅས་ང་ཚོ་མི་༤ཡོད།བལ་ཡུལ་ཀ་ཐ་མན་ཌི་ནས་མཁའ་ལམ་བརྒྱུད་དེ་ཆུ་ཚོད་གཅིག་ཙམ་ཕྱིན་པ་དང་།དེ་ནས་རླངས་འཁོར་ནང་ཉིན་གཅིག་བསྐྱོད་རྗེས་ཏབ་ལེ་ལྗོངས་སུ་འབྱོར་ཏེ་ཞག་སྡོད་བྱས།ས་གནས་དེ་ནི་ཝ་ལུང་ཁུལ་གྱི་རྫོང་སྲིད་གཞུང་ཡོད་ས་དེ་རེད།དེ་གར་ཉིན་གཅིག་བསྡད་རྗེས་རླངས་འཁོར་ནང་མུ་མཐུད་དུ་ཉིན་ཕྱེད་ཙམ་བསྐྱོད་རྗེས་ཏབ་ལེ་ཐོག་ཅེས་པར་འབྱོར་བ་དང་།ས་དེ་ནས་རླངས་འཁོར་ལམ་ཁ་མེད་སྟབས།ང་ཚོས་ལམ་བྲོ་དང་དགུན་ལྭ།དབྱུག་རྟེན་སོགས་གྲ་སྒྲིག་བྱས་ཏེ་རྐང་ཐང་དུ་བསྐྱོད་མགོ་བརྩམས་པ་ཡིན།ཝ་ལུང་ཞེས་པ་ནི་བོད་ནང་གི་སྟོད་གཏིང་སྐྱེས་དང་ས་འབྲེལ་རེད།ས་ཁུལ་དེའི་ཤར་ཕྱོགས་བོད་དང་ལྷོ་ཕྱོགས་འབྲས་ལྗོངས།རྒྱ་གར་དར་རྒྱས་གླིང་དང་ས་འབྲེལ་རེད།ལུང་པ་ཡོངས་རྫོགས་ནང་པ་ཡིན་པ་མ་ཟད།བལ་ཡུལ་ཞེས་པ་ནས་ཡར་སོང་ན་རོང་པབོད་རིགས་ཚོས་བལ་བོའི་མི་རིགས་སྣ་རིང་པོ་དང་ས་མདོག་ནག་པོ་དང་ཟེར་བ་སོགས་ལ་རོང་པ་ཟེར་གྱི་འདུགཇེ་ཉུང་དང་།གཟུགས་བྱད་ཆ་ལུགས་བོད་པ་དང་གཅིག་པ་ཡིན་པའི་ཤར་པ་དང་ལེམ་སྦུ་།རཱ་ཡེ་ཟེར་བ་སོགས་ཇེ་མང་རེད།བུད་མེད་རྒན་པ་མང་ཆེ་བས་ཕྱུ་བ་གྱོན་པ་དང་།སྐྱེས་པ་མང་ཆེ་བའི་ལག་མགོར་ཕྲེང་བ་དང་སྐེ་རུ་ཕྱག་མདུད་བཏགས་འདུགགྲོང་སྡེ་དང་ལམ་ཟུར་དག་ན་མཆོད་རྟེན་དང་དུད་ཚང་དག་གི་སྟེང་དུ་རླུང་རྟ་མཐོང་རྒྱུ་འདུག